laion/Wikipedia-Exotic huggingface dataset:
ფარსმის კოშკი

ფარსმის კოშკი — კოშკი მდებარეობს ახმეტის მუნიციპალიტეტში, თუშეთში, ნასოფლარ ფარსმის განაპირას, ჩრდილო-დასავლეთით. განეკუთვნება გვიანდელ შუა საუკუნეებს. შენობა ოთხსართულიანია (სიმაღლე 16,5 მ), ოთხკუთხა პრიზმის ფორმისაა და ზემოთკენ მკვეთრად ვიწროვდება. ნაშენია ფიქლით - მკვრივად. წყობა მშრალია. ძეგლი დაზიანებულია: ჩამოშლილია მეორე და მესამე სართულების გადახურვა, რომლებიც ხის კოჭებზე ყოფილა გამართული. შესასვლელი პირველ სართულზე დასავლეთიდან, მიწიდან 3 მეტრის სიმაღლეზეა. კარი ბრტყელი თაღითაა გადახურული. კარის ორივე მხარეს თითო, შიგნიდან თაღოვანი და გარეთკენ მკვეთრად დავიწროვებული სათოფურია მოწყობილი. მსგავსი ორ-ორი სათოფურია აღმოსავლეთ და ჩრდილოეთ კედელში, ხოლო ერთი - სამხრეთ კედელში. სართული გადახურულია ჯვაროვანი კამარით, რომელშიც, სამხრეთ-დასავლეთ კუთხესთან, მოწყობილია მეორე სართულზე ასაძვრომი ხვრელი. II სართულის დასავლეთ კედელში მოწყობილია დაბალი, შეისრულთაღიანი სარკმელი, რომლის ორივე მხარეს, თითო, შიგნიდან თაღოვანი და გარეთკენ მკვეთრად დავიწროვებული, სათოფურია. მსგავსი ორ-ორი სათოფურია დანარჩენ კედლებში. III სართული მეორის ანალოგიურადაა გადაწყვეტილი. IV სართულის ოთხივე კედლის შუაში ქვის კონსოლებზე დაყრდნობილი სწორკუთხა მაშიკულია, რომელთა ზემოთ შეისრულთაღიანი სარკმელი - „სამზირი“ გრძელდება. მაშიკულების გვერდებზე თითო სათოფურია. კოშკი გადახურულია საფეხურებიანი პირამიდისებრი სახურავით. ქალდანი ა., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 139-140.
ნახშირბადის მონოოქსიდი

ნახშირჟანგი ან ნახშირბადის მონოოქსიდი — ქიმიური ნივთიერება არის მხუთავი აირი, ფორმულით CO, ნახშირბადის ჟანგბადთან ნაერთი; ოქსიდი C (II), უსუნო, უფერული აირი. ნახშირჟანგი გამოყო ფრანგმა ექიმმა დე ლასონმა 1776 წელს ხის ნახშირის თუთიის ჟანგთან გახურებისას. წყალში მცირედ იხსნება, სიმკვრივე 1,25 კგ/კუბურ მეტრთან. იწვის ჰაერზე და გამოყოფს სითბოს დიდი რაოდენობით. მრეწველობაში ნახშირჟანგს ღებულებენ გავარვარებულ ნახშირზე ნახშირორჟანგის ან წყლის ორთქლის ურთიერთქმედებით. ოთახის ტემპერატურაზე ნახშირჟანგი ქიმიურად ინერტულია, მაღალ ტემპერატურაზე კატალიზატორების თანაობისას ადვილად შედის სხვადასხვა რეაქციაში. მრეწველობაში იყენებენ სპირტების, ნახშირწყალბადების, ალდეჰიდების და სხვათა სინთეზში. ნახშირჟანგი ძლიერი საწამლავია. ნახშირჟანგს აქვს უნარი ოქსიდჰემოგლობინიდან გამოდევნოს ჟანგბადი და წარმოქმნას კარბოქსიჰემოგლობინი, რაც იწვევს ორგანიზმში ჟანგბადის მიმოცვლის მოშლას. შენობაში მისი დასაშვები კონცენტრაციაა 0,02 მგ/ლ. ქართული საბჭოთა ენციკლოპედია, ტ. 7, თბ., 1984. — გვ. 356-357.
3 მაისის კონსტიტუცია

3 მაისის კონსტიტუციის სახელით ცნობილია პოლონეთ-ლიტვის თანამეგობრობის კონსტიტუცია, რომელიც 1791 წლის 3 მაისს ვარშავის სამეფო სასახლეში სეიმის მიერ იქნა მიღებული. იგი ევროპის პირველ კონსტიტუციად ითვლება მისი თანამედროვე გაგებით. ამავე დროს, იგი მსოფლიოს მეორე კონსტიტუციაა აშშ-ის 1787 წლის 17 სექტემბრის კონსტიტუციის შემდეგ და ქრონოლოგიურად მცირედ წინ უსწრებს საფრანგეთის 1791 წლის 3 სექტემბრის კონსტიტუციას. 3 მაისის კონსტიტუციის პატივსაცემად 3 მაისი პოლონეთის ეროვნულ დღესასწაულადაა გამოცხადებული. 2007 წლიდან კი ეს დღე ლიეტუვაშიც სახელმწიფო დღესასწაულია. 3 მაისის კონსტიტუციის ტექსტი პოლონურ, გერმანულ და ინგლისურ ენებზე. Stanisław Grodziski: Die Verfassung vom 3. Mai 1791 – das erste polnische Grundgesetz. In: Aus Politik und Zeitgeschichte (APuZ). Bd. 30/31, 1987, S. 40–46. Jan Kusber: Vom Projekt zum Mythos – Die polnische Maiverfassung 1791. In: Zeitschrift für Geschichtswissenschaft. Bd. 52, Nr. 8, 2004, S. 685–699. Helmut Reinalter, Peter Leisching (Hrsg.): Die polnische Verfassung vom 3. Mai 1791 vor dem Hintergrund der europäischen Aufklärung (= Schriftenreihe der Internationalen Forschungsstelle Demokratische Bewegungen in Mitteleuropa 1770–1850. Bd. 23). Lang, Frankfurt am Main u. a. 1997, ISBN 3-631-30509-5.
ფარსმის ციხე-სახლი

ფარსმის ციხე-სახლი — ციხე-სახლი მდებარეობს ახმეტის მუნიციპალიტეტში, თუშეთში, ნასოფლარ ფარსმაში. განეკუთვნება გვიანდელ შუა საუკუნეებს. სახლი (6,4 X 6,35 მ, სიმაღლე 7,2 მ) სამსართულიანია, ნაგებია ფიქლით. სახლის ყოველ სართულს თითო დამოუკიდებელი შესასვლელი აქვს. სართულები ერთმანეთთან საძრომი ხვრელებითაა დაკავშირებული. I სართულის დასავლეთ კედლის გასწვრივ საქონლის ბაგაა. II სართულზე სამხრეთ და აღმოსავლეთ კედლებში ორ-ორი სარკმელია, შუაში - ფიქალი ქვის კერა. კერასთან ორი ზურგიანი სკამი დგას, ჩრდილოეთ კედელთან - გრძელი კიდობანი, ხოლო დასავლეთ კედლის გასწვრივ - კიდობანი და რამდენიმე ხის კასრი. III სართულზე აღმოსავლეთ და დასავლეთ კედლებში ორ-ორი, ხოლო ჩრდილოეთისაში ერთი სათოფურია. ამ სართულზე სამხრეთ კედლის ცენტრალურ ნაწილში დიდი, სწორკუთხა ღიობია (2,25 X 1,85 მ). სართულშუა გადახურვა ხის კოჭებზეა მოწყობილი. იატაკი მიწისაა. სახლს ფიქლის ორფერდა სახურავი აქვს. ქალდანი ა., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 139-140.
I Have a Dream (სიმღერა)

„I Have a Dream“ — შვედური პოპ-ჯგუფ ABBA-ს სიმღერა. იგი შეტანილია ალბომში Voulez-Vous და სინგლის სახით გამოიცა 1979 წლის დეკემბერში. სინგლი წარმატებული იყო, მოხვდა მრავალი ქვეყნის ჩარტების სათავეებში, ხოლო წლის ბოლოს ბრიტანეთში #2 იყო. წლების შემდეგ ჯგუფმა Westlife-მა მისი საკუთარი ვერსია ჩაწერა, რომელიც ბრიტანეთის ჩარტში 17 კვირის განმავლობაში იმყოფებოდა. ↑ Item Display - RPM - Library and Archives Canada. Collectionscanada.gc.ca. ციტირების თარიღი: 2014-04-01. ↑ All there is to know. ირლანდიის სინგლების ჩარტი. IRMA. ↑ WESTLIFE | Artist. Official Charts. ციტირების თარიღი: 2012-08-15.
სულაკაურის ციხე-სახლი

სულაკაურის ციხე-სახლი — ციხე-სახლი მდებარეობს ახმეტის მუნიციპალიტეტში, თუშეთში, ნასოფლარ ფარსმაში. განეკუთვნება გვიანდელ შუა საუკუნეებს. ეკუთვნოდა სულაკაურებს. სახლი (7,3 X 6 მ, სიმაღლე 5,3 მ) სამსართულიანია. ნაგებია ფიქლით. პირველ სართულზე შესასვლელი სამხრეთიდანაა. კარის აღმოსავლეთით ერთი ვიწრო სარკმელია. მეორე სართულზე შესასვლელი დასავლეთიდანაა. ამ სართულზე აღმოსავლეთ და ჩრდილოეთ კედლებში, თითო სარკმელია, სამხრეთისაში - ორი სარკმელი და ერთი ნიში. მესამე სართულზე, სამხრეთ კედელში კარია, რომელიც ღია აივანზე გადიოდა. სართულშუა გადახურვა ხის კოჭებზეა მოწყობილი. სართულები ერთმანეთს შიდა კიბით უკავშირდება. სახლს ფიქლის ცალფერდა სახურავი აქვს. ქალდანი ა., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 142.
თორღვაიძეების ციხე-სახლი

თორღვაიძეების ციხე-სახლი — ციხე-სახლი მდებარეობს ახმეტის მუნიციპალიტეტში, თუშეთში, ნასოფლარ ფარსმაში. განეკუთვნება გვიანდელ შუა საუკუნეებს. ეკუთვნოდა თორღვაიძეებს. სახლი (7,55 X 8,45 მ, სიმაღლე 7,7 მ) სამსართულიანია. ნაშენია ფიქლით. I სართულზე (გომური) შესასვლელი სამხრეთიდანაა. კარის გვერდით ღრმა ნიშია. აღმოსავლეთ და დასავლეთ კედლების შუა ნაწილში - თითო ერთსაფეხურიანი პილასტრია. გომური კაპიტალური კედლით გაყოფილია ორ ნაწილად, რომლებიც ერთმანეთს 1,7 მეტრი სიგანის გასასვლელით უკავშირდებიან. გომურის ერთ ნაწილში ძროხების სადგომი იყო, მეორეში - ხარების და ცხენების. II სართული საცხოვრებელი ყოფილა; შესასვლელი მას აღმოსავლეთიდან აქვს. ეს სართულიც კაპიტალური კედლით ორად არის გაყოფილი, მაგრამ აქ კედელი I სართულის კედელზე რამდენამდე მოკლეა. პილასტრები ამ სართულზეცაა, თითოეულ მათგანში თითო მცირე ზომის სწორკუთხა ნიშია, სამხრეთ კედელში კი - ორი სარკმელი. სართულის შუაში კერაა. იატაკი მიწურია. III სართულის დასავლეთ კედელში შესასვლელი და ერთი სარკმელია, კარის წინ ქვის ბაქანია, რომელსაც ქვის კიბე ადგება. სართულის ჩრდილოეთ ნახევარი კაპიტალური კედლით ორ ტოლ ნაწილადაა გაყოფილი. ორივე ნაწილის ჩრდილოეთ კედელში თითო სარკმელია, მსგავსი ორი სრკმელია სამხრეთ კედელშიც. აღმოსავლეთ და დასავლეთ კედლებში თითო სათოფურია. იატაკი მიწურია. სახლის სართულშუა გადახურვა და სახურავი ხის კოჭებზეა მოწყობილი. ორფერდა სახურავზე დაფენილია ფიქალი. ქალდანი ა., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 141.
შვედტის ხელშეკრულება

შვედტის ხელშეკრულება — სამშვიდობო ხელშეკრულება, რომელსაც ხელი მოაწერეს 1713 წელის 6 ოქტომბერს შვედტში, ჩრდილოეთის ომის მიმდინარეობის პერიოდში რუსეთსა და ბრანდერბურგ-პრუსიას შორის. ბრანდერბურგ-პრუსიას დაჰპირდნენ სამხრეთ შვედეთის პომერანიას, მდინარე პეენემდე, რომელიც რუსეთს ჰქონდა დაპყრობილი. თავის მხრივ, ბრანდერბურგ-პრუსიამ მიიღო რუსეთის ანექსია შვედურ ინგრიაში, ესტონეთში, კარელიაში და დათანხმდა 400 000 ტალერის გადახდას რუსეთის სასარგებლოდ. Scan of the treaty at IEG Mainz დაარქივებული 2011-07-22 საიტზე Wayback Machine. ↑ Groß, Reiner (2007). Die Wettiner, Kohlhammer Urban Taschenbücher (German). Kohlhammer, გვ. 186. ISBN 3-17-018946-8.  ↑ Oakley, Steward (1992). War and peace in the Baltic, 1560-1790, War in Context. Abingdon - New York: Routledge, გვ. 119. ISBN 0-415-02472-2.
პრეობრაჟენსკის ხელშეკრულება

პრეობრაჟენსკის ხელშეკრულება — სამშვიდობო ხელშეკრულება, რომელსაც ხელი მოაწერეს 1699 წლის 22 ნოემბერს პრეობრაჟენსკში (ამჟამად მოსკოვის ნაწილი), პეტრე I დიდის რეზიდენციაში. ხელშეკრულება დაიდო საქსონიასა და რუსეთს შორის შვედეთის საწინააღმდეგოდ. ხელშეკრულებამ დანიას, რუსეთს, საქსონიას და პოლონურ-ლიტვურ თანამეგობრობას მოუწოდა შვედეთის იმპერიის დაყოფის შესახებ. ხელშეკრულების შემდეგ დაიწყო ჩრდილოეთის ომი. Anisimov, Evgeniĭ Viktorovich (1993). The reforms of Peter the Great. Progress through coercion in Russia, The New Russian history. M.E. Sharpe, გვ. 53. ISBN 1-56324-047-5.  Groß, Reiner (2007). Die Wettiner, Kohlhammer Urban Taschenbücher (German). Kohlhammer, გვ. 181–182. ISBN 3-17-018946-8.  Scan of the treaty at IEG Mainz დაარქივებული 2011-07-22 საიტზე Wayback Machine.
ატ-ტაი

აბუ ბაქრ აბდულ კარიმ ატ-ტაი (არაბ. أبو بكر عبد الكريم الطائع‎‎; დ. 932 — გ. 3 აგვისტო, 1003) — აბასიანთა სახალიფოს ხალიფა 974–991 წლებში. ატ-ტაი დაიბადა 932 წელს. მისი მამა იყო ხალიფა ალ-მუტი, დედა კი მხევალი ჰეზარი. 974 წელს, როდესაც ატ-ტაი 43 წლის იყო, მამამისი ტახტიდან გადადგა მის სასარგებლოდ. ატ-ტაის, ისევე, როგორც მამამისის მმართველობისას, აბასიანთა პრესტიჟი იმდენად დაეცა, რომ 991 წელს უკმაყოფილო ბრბომ ხალიფას სასახლეც კი გაძარცვა. საბოლოოდ ატ-ტაი აიძულეს ტახტიდან გადამდგარიყო ალ-კადირის სასარგებლოდ, თუმცა უფლება მისცეს სასახლეში დარჩენილიყო, სადაც გარდაიცვალა კიდევაც 1003 წელს. ↑ Али-заде А. Аль-Мутиу Лиллах аль-Фадл ибн Джафар аль-Муктадир (334/946-363/974) // Хроника мусульманских государств. — М.: Умма, 2007. — 445 с. — ISBN 5-94824-111-4. ↑ Рыжов К.В. Аббасиды // Все монархи мира. Мусульманский Восток VII-XV вв. — М.: Вече, 2004. — 544 с.: ил с.
დიდი ბრიტანეთის ჩემპიონატი სნუკერში 2010

დიდი ბრიტანეთის ჩემპიონატი სნუკერში 2010 (ინგლ. 2010 UK Championship) — სნუკერის პროფესიონალური რეიტინგული ტურნირი, რომელიც ტარდებოდა 2010 წლის 4 დეკემბრიდან 12 დეკემბრამდე ინგლისში, ტელფორდში. ტურნირის გამარჯვებული გახდა ჯონ ჰიგინსი, რომელმაც ფინალში მარკ უილიამსი დაამარცხა ანგარიშით 10:9. გამარჯვებული: £ 100 000 მთლიანი საპრიზო ფონდი: £ 625 000 ტურნირის შედეგები snooker.org-ზე (ინგლისური)
დიდი ბრიტანეთის ჩემპიონატი სნუკერში 2011

დიდი ბრიტანეთის ჩემპიონატი სნუკერში 2011 (ინგლ. 2011 UK Championship) — სნუკერის პროფესიონალური რეიტინგული ტურნირი, რომელიც ტარდებოდა 2011 წლის 3 დეკემბრიდან 11 დეკემბრამდე ინგლისში, იორკში. ტურნირის გამარჯვებული გახდა ჯად ტრამპი, რომელმაც ფინალში მარკ ალენი დაამარცხა ანგარიშით 10:8. გამარჯვებული: £ 100 000 მთლიანი საპრიზო ფონდი: £ 625 000 ტურნირის შედეგები snooker.org-ზე (ინგლისური)
დიდი ბრიტანეთის ჩემპიონატი სნუკერში 2012

დიდი ბრიტანეთის ჩემპიონატი სნუკერში 2012 (ინგლ. 2012 UK Championship) — სნუკერის პროფესიონალური რეიტინგული ტურნირი, რომელიც ტარდებოდა 2012 წლის 1 დეკემბრიდან 9 დეკემბრამდე ინგლისში, იორკში. ტურნირის გამარჯვებული გახდა მარკ სელბი, რომელმაც ფინალში შონ მერფი დაამარცხა ანგარიშით 10:6. გამარჯვებული: £ 125 000 მთლიანი საპრიზო ფონდი: £ 625 000 ტურნირის შედეგები snooker.org-ზე (ინგლისური)
დიდი ბრიტანეთის ჩემპიონატი სნუკერში 2013

დიდი ბრიტანეთის ჩემპიონატი სნუკერში 2013 (ინგლ. 2013 UK Championship) — სნუკერის პროფესიონალური რეიტინგული ტურნირი, რომელიც ტარდებოდა 2013 წლის 26 ნოემბრიდან 8 დეკემბრამდე ინგლისში, იორკში. ტურნირის გამარჯვებული გახდა ნილ რობერტსონი, რომელმაც ფინალში მარკ სელბი დაამარცხა ანგარიშით 10:7. გამარჯვებული: £ 150 000 მთლიანი საპრიზო ფონდი: £ 755 000 ტურნირის შედეგები snooker.org-ზე (ინგლისური)
დიდი ბრიტანეთის ჩემპიონატი სნუკერში 2014

დიდი ბრიტანეთის ჩემპიონატი სნუკერში 2014 (ინგლ. 2014 UK Championship) — სნუკერის პროფესიონალური რეიტინგული ტურნირი, რომელიც ტარდებოდა 2014 წლის 25 ნოემბრიდან 7 დეკემბრამდე ინგლისში, იორკში. ტურნირის გამარჯვებული გახდა რონი ო’სალივანი, რომელმაც ფინალში ჯად ტრამპი დაამარცხა ანგარიშით 10:9. გამარჯვებული: £ 150 000 მთლიანი საპრიზო ფონდი: £ 740 000 ტურნირის შედეგები snooker.org-ზე (ინგლისური)
ბერლინის ხელშეკრულება (1715)

ბერლინის ხელშეკრულება — სამშვიდობო ხელშეკრულება, დაიდო 1715 წლის 2 მაისს, ჩრდილოეთის ომის მიმდინარეობის პერიოდში. მან დააკავშირა ჯორჯ I, როგორც ჰანოვერის კურფიურსტი დანია-ნორვეგიასთან, თავის მხრივ, შვედეთის დომინიონის ბრემენ-ვერდენის გადაცემით, რომლის ოკუპაციაც მოხდა დანიის მიერ. ხელშეკრულებით, დანია და ჰანოვერი შეუერთდნენ რუსულ-პრუსიულ კოალიციას, რომელიც დაარსდა შვედტის ხელშეკრულებით. დანია დაარწმუნეს, რომ გამარჯვებისათვის ჯერ შტრალზუნდი უნდა დაეპყრო. Scan of the treaty at IEG Mainz დაარქივებული 2011-07-22 საიტზე Wayback Machine. Annotated edition of the treaty at IEG Mainz დაარქივებული 2011-07-22 საიტზე Wayback Machine. ↑ Ward, Adolphis William (2008). Great Britain a Hanover. Some Aspects of the Personal Union, reprint, BiblioBazaar, LLC, გვ. 87. ISBN 0-559-20427-2.  ↑ 2.0 2.1 (1999) Pommern (German). Siedler, გვ. 343. ISBN 3-88680-780-0.
ფრედერიკსბორგის ხელშეკრულება

ფრედერიკსბორგის ხელშეკრულება — სამშვიდობო ხელშეკრულება, რომელსაც ხელი მოეწერა ფრედერიკსბორგის სასახლეში, ზელანდიაში, 1720 წლის 3 ივლისს (გრიგორის კალენდრის მიხედვით 14 ივლისს), შვედეთსა და ნორვეგიას შორის, ჩრდილოეთის ომის დასასრულს. მათ შორის კონფლიქტი დაიწყო 1700 წელს, მაგრამ მშვიდობაც ამავე წელს დამყარდა. დანია ხელახლა შეუერთდა ომს 1709 წელს, იმ მიზნით, რომ ისევ მიეღწია თავის დაკარგული პროვინციების სკონეს, ბლეკინგესა და ჰალანდის დაბრუნებისათვის. მიუხედავად იმისა, რომ ამ პროვინციებს შვედი გენერალი მაგნუს სტენბოკი განაგებდა, მეფის კარლ XII-ისაგან დამოუკიდებლად. მეორე ფრონტზე შვედეთი არ იყო ასეთი იღბლიანი. უპირველეს ყოვლისა, იმიტომ, რომ 1721 წელს იგი რუსეთის ხელში იყო. შვედებმა გადაიხადეს 600 000 რიკსდალერი და გატეხეს ალიანსი ჰოლშტეინთან ერთად. დანიამ ასევე მიაღწია სრულ კონტროლს შლეზვიგზე, მაშინ, როდესაც დანიის მიერ დაკავებული შვედეთის პომერანიის ტერიტორიები დაუბრუნდა შვედეთს. Heitz, Gerhard; Rischer, Henning (1995) Geschichte in Daten. Mecklenburg-Vorpommern (German). Münster-Berlin: Koehler&Amelang. ISBN 3-7338-0195-4.
ვისენტე იანიეს პინსონი

ვისენტე იანიეს პინსონი (ესპ. Vicente Yáñez Pinzón, დ. დაახლოებით 1460, პალოს-დე-ლა-ფრონტერა, ესპანეთი — გ. 1523 წლის შემდეგ) — ესპანელი მეზღვაური-მკვლევარი და კონკისტადორი, თანამედროვე ბრაზილიის ტერიტორიების აღმომჩენი. თავის ძმებთან, მარტინ ალონსო პინსონსა, რომელიც „პინტის“ კაპიტანი იყო, და ფრანცისკო პინსონთან ერთად იგი ქრისტეფორე კოლუმბს ახლდა ახალ სამყაროში პირველი მოგზაურობის დროს, 1492 წელს, როგორც ხომალდ „ნინიას“ კაპიტანი. 1499 წელს გაცურა სამხრეთ ამერიკის ნაპირებისკენ; მისი ხომალდი ქარიშხალში მოხვდა და 1500 წლის 26 იანვარს თანამედროვე ბრაზილიის შტატ პერნამბუკუს ნაპირებთან აღმოჩნდა. ვისენტე იანიეს პინსონმა (ზოგიერთი ცნობით, იგი დიეგო დე ლეპეს ბიძაშვილია) სამხრეთ ამერიკის ნაპირებს, კუნძულ მარაჟოს (პორტ. Marajó) მიაღწია 1500 წლის იანვარში. პინსონი პირველი იყო ევროპელთაგან, ვინც ამაზონის სათავე გამოიკვლია, თუმცა, ტორდესილასის ხელშეკრულების თანახმად, შესაძლებელი არ იყო მის მიერ აღმოჩენილი ყველა მიწის ესპანეთის იმპერიისთვის შეერთება. პინსონისა და დიეგო დე ლეპეს მოგზაურობა ბრაზილიაში არ არის აღწერილი ბრაზილიის ოფიციალური ისტორიის მრავალ ნაშრომში, რადგან 1494 წლის ტორდესილასის ხელშეკრულებით მაშინ ჯერ კიდევ უცნობი ბრაზილიის აღმოსავლეთი ზღვისპირეთი უკვე პორტუგალიას ეკუთვნოდა. 1505 წელს პინსონი დაინიშნა ქალაქ პუერტო-რიკოს (ამჟამინდელი სან-ხუანი) გუბერნატორად, რაც ამ კუნძულის ესპანური კოლონიზაციის პროცესის დაწყების პირველი ნაბიჯი გახდა. 1508 წელს მონაწილეობდა ხუან დიას დე სოლისის მოგზაურობაში სამხრეთ ამერიკისკენ. 1523 წლის შემდეგ სანდო ცნობები მისი სიცოცხლის შესახებ არ არსებობს; ზოგჯერ მისი სიკვდილის თარიღად 1514 წელს ასახელებენ. ძმები პინსონების პატივსაცემად სახელი ეწოდა გალაპაგოსის არქიპელაგის კუნძულ პინსონს. Gil, Juan (Sept-Dec 1987), "Sobre la Vida Familiar de Vicente Yáñez Pinzón", Revista de Indias XLVII (181): 645:754 Izquierdo Labrado, Julio (1987) Palos de la Frontera en el Antiguo Régimen (1380—1830) Huelva: Instituto de Cooperación Iberoamericana y Ayuntamiento de Palos de la Frontera Izquierdo Labrado, Julio (2004) Palermos ilustres Huelva: Ayuntamiento de Palos de la Frontera ISBN 84-606-3612-7 Manzano y Manzano, Juan (1988), Los Pinzones y el Descubrimiento de América 3 vol., Madrid: Ediciones de Cultura Hispanica, ISBN 978-84-7232-442-8 Ortega, Fray Ángel (1925) La Rábida. Historia documental y crítica 4 vols. Sevilla.
ბირჟაის ხელშეკრულება

ბირჟაის ხელშეკრულება — სამოკავშირეო ხელშეკრულება, რომელიც დაიდო ჩრდილოეთის ომის დროს, 1701 წლის 15-16 იანვარს ქალაქ ბირჟაიში. ხელშეკრულებას ხელი მოაწერეს რუსეთის იმპერატორმა პეტრე I-მა და რეჩ-პოსპოლიტას მეფემ და საქსონიის კურფიურსტმა ავგუსტ II-მ. ხელშეკრულებას წინ უსწრებდა ნარვის ბრძოლა და პოლონეთ-საქსონიის მონარქის წარუმატებელი მცდელობა დაედო შვედეთთან სეპარატული ზავი. ეს ხელშეკრულება შეიქმნა რათა განეახლებინა ანტიშვედური კავშირი და მოიცავდა შემდეგ პუნქტებს: მოკავშირეები ორმხრივად იღებდნენ ვალდებულებას არ დაედოთ სეპარატული ზავი. პეტრე I-ს უნდა გაეგზავნა ავგუსტ II-ის განკარგულებაში დამხმარე კორპუსი 15-20 ათასი კაცი და 40 ზარბაზანი. რუსეთის მეფე პირობას იძლეოდა ყოველწლიურად ფულადი სუბსიდიის მიეცა პოლონეთის მეფისათვის 100 ათასი რუბლის ოდენობით. მოგვიანებით შეთანხმებული იქნა საომარი მოქმედებების გეგმა, რომლის მიხედვითაც ავგუსტი რუსული კორპუსის დახმარებით ვალდებული იყო იმავე წელს ალყაში მოექცია რიგა, ამ დროს რუსულ ჯარს ყურადღება უნდა გაეფანტა შვედებისათვის ინგერმანლანდიაში და თავს დასხმოდა ფინეთს. რიგის აღების შემდეგ ორივე მხარე თავს დაესხმებოდა ნარვას. კარლ XII-ის მოსკოვზე თავდასხმის შემთხვევაში ავგუსტი დაპირდა გაეგზავნა მოსკოვში საქსონური დამხმარე კორპუსი. Беспалов А. В. Северная война. Карл XII и шведская армия. Путь от Копенгагена до Переволочной. 1700—1709. — М: Рейтар, 1998.
ალ-მუსთაქფი

აბდალაჰ იბნ ალ-მუქთაფი (არაბ. عبدالله بن المكتفي‎‎‎‎; უკეთ ცნობილი, როგორც ალ-მუსთაქფი ბილაჰი (არაბ. المستكفي بالله‎) დ. 905 — გ. სექტემბერი/ოქტომბერი 949 — აბასიანთა სახალიფოს ხალიფა 944-946 წლებში. ტახტზე აიყვანა თურქმა მხედართმთავარმა ტუზუნმა, რომელმაც გადააყენა და დააბრმავა წინა ხალიფა ალ-მუთაქი. ალ-მუსთაქფი დაამხეს აჯანყებულებმა, რომლებმაც ტახტზე აიყვანეს წინა ხალიფას ვაჟი ალ-მუტი. William Muir: The Caliphate, its rise, decline and fall ↑ Али-заде А. Аль-Мустакфи Биллах (333/945-334/946) // Хроника мусульманских государств. — М.: Умма, 2007. — 445 с. — ISBN 5-94824-111-4.
The Tangent

The Tangent — ინგლისური პროგრესული როკ-ჯგუფი, ჩამოყალიბებული 2002 წელს. მისი ლიდერია ენდი ტილისონი. ჯგუფს გამოცემული აქვს 13 სტუდიური ალბომი. სტუდიური ალბომები The Music That Died Alone (2003) The World That We Drive Through (2004) A Place in the Queue (2006) Not as Good as the Book (2008) Down and Out in Paris and London (2009) COMM (2011) Le Sacre du Travail (2013) L'Etagère du Travail (2013) A Spark In The Aether - The Music That Died Alone: Volume Two (2015) The Slow Rust of Forgotten Machinery (2017) Proxy (2018) Auto Reconnaissance (2020) Songs From the Hard Shoulder (2022) საკონცერტო ალბომები Pyramids and Stars (2005) Going Off On One (2007) Going Off On Two (2010) London or Paris, Berlin or Southend-on-Sea (2012) Hotel Cantaffordit (Karmakanic-თან ერთად, როგორც Tangekanic) (2018) კომპილაციები A Place On The Shelf (2009) L'Etagère du Travail (2013) ოფიციალური საიტი
ტრავენდალის ზავი

ტრავენდალის ზავი (დან. Freden i Traventhal; შვედ. freden i Travendal) — დაიდო 1700 წლის 18 აგვისტოს ტრავენდალში, ჰოლშტეინის ციხესიმაგრეში, ერთი მხრივ შვედეთსა და ჰოლშტეინს და მეორე მხრივ დანიას შორის. დანია იძულებული იყო მიეღო მონაწილეობა ზავის დადებაში დედაქალაქ კოპენჰაგენის დაბომბვის შემდეგ, რომელიც განახორციელა ინგლისურ-შვედურ-ჰოლანდიურმა ესკადრამ. ამასთანავე შვედური დესანტის გადმოსხმამ კოპენჰაგენთან ახლოს. ზემოაღნიშნული ზავით დანია გამოვიდა ჩრდილოეთის ომიდან და უარი განაცხადა რუსეთთან და საქსონიასთან მოკავშირეობაზე. დანიამ აღიარა ჰოლშტეინის სუვერენიტეტი და კომპენსაციის სახით ივალდებულა თანხის გადახდა 260 000 რეიხსტალერით. ასევე დანია ვალდებული იყო არ აღმოეჩინა დახმარება შვედეთის მტრებისათვის. დამყარებული მშვიდობით შვედეთმა შეძლო 9 წლის მანძილზე ომიდან გამოეთიშა თავისი ერთ-ერთი მთავარი მოწინააღმდეგე, რამაც ზურგის უსაფრთხოებისა და ბალტიისპირეთში ჯარების გადასროლის საშუალება მისცა, რუსეთის არმიის წინააღმდეგ. Беспалов А. В. Северная война. Карл XII и шведская армия. Путь от Копенгагена до Переволочной. 1700—1709. — М: Рейтар, 1998.
Amon Düül

Amon Düül — გერმანული პოლიტიკური ხელოვნების კომუნა, რომელიც 1960-იანებში სტუდენტური მოძრაობებიდან წარმოიშვა. იგი ცნობილი იყო თავისუფალი მუსიკალური იმპროვიზაციებით, რამაც წარმოშვა ორი ჯგუფი - Amon Düül (აგრეთვე ცნობილი როგორც Amon Düül I) და უფრო პოპულარული Amon Düül II. 1970-იან წლებში ორივე მათგანი დაიშალა, მაგრამ 1980-იანებში ორივე შემადგენლობის წევრები გაერთიანდნენ, თუმცა ეს შემადგენლობა ცნობილი გახდა სახელით Amon Düül (UK). Psychedelic Underground (1969, 1979 წელს გამოიცა როგორც "Minnelied") Collapsing/Singvögel Rückwärts & Co. (1969) Paradieswärts Düül (1970) Disaster (1972) Experimente (1983) Amon Düül II-ს დისკოგრაფია Amon Düül (UK)-ს დისკოგრაფია Amon Düül დაარქივებული 2006-03-20 საიტზე Wayback Machine. - ბიოგრაფია
Amon Düül II

Amon Düül II (ან Amon Düül 2) — გერმანული როკ-ჯგუფი. ძირითადად ითვლება კრაუტროკის ერთ-ერთ დამაარსებლად, რომელმაც მის განვითარებაზე დიდი გავლენა მოახდინა. წარმოიშვა ჯგუფისგან Amon Düül. ოფიციალური საიტი Amon Düül II საიტზე Discogs ↑ Strong, Martin C. (2000). The Great Rock Discography, 5th, Edinburgh: Mojo Books, გვ. 20–21. ISBN 1-84195-017-3.
ახალგაზრდა გვარდია

საკუთარი სახელი „ახალგაზრდა გვარდია“ შეიძლება აღნიშნავდეს: ახალგაზრდა გვარდია — იატაქვეშა კომკავშირული ორგანიზაცია ახალგაზრდა გვარდია — ა. ფადეევის რომანი
Fish Out of Water (კრის სკუაირის ალბომი)

Fish Out of Water — ინგლისელი ბას-გიტარისტ კრის სკუაირის ერთადერთი სოლო ალბომი. იგი გამოვიდა 1975 წელს ლეიბლზე Atlantic Records, როდესაც ჯგუფ Yes-ს შემოქმედებითი პაუზა ჰქონდა. ალბომის ჩაწერაში მონაწილეობდნენ პატრიკ მორაზი და ბილ ბრუფორდი. სკუაირი უკრავს ბას-გიტარაზე და ასრულებს ვოკალურ ნაწილს, აგრეთვე უკრავს 12 სიმიან გიტარაზე. საქსოფონის პარტიებს ასრულებს მელ კოლინზი. ალბომმა ბრიტანეთის ალბომების ჩარტში #25 პოზიციამდე მიაღწია. ↑ Allmusic review ↑ "19751221 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 5 ოქტომბერი, 2023. ↑ „Chris Squire ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი 5 ოქტომბერი, 2023. ↑ "20180504 40 საუკეთესო ალბომის არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 5 ოქტომბერი, 2023. ↑ "20180504 40 საუკეთესო დამოუკიდებელი ალბომების არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 5 ოქტომბერი, 2023. ↑ "ოფიციალური როკ და მეტალ-ალბომების საუკეთესო 40-ეულის ჩარტი". ოფიციალური ჩარტების კომპანია. წაკითხვის თარიღი 5 ოქტომბერი, 2023. ↑ British album certifications – Chris Squire – Fish Out of Water. ბრიტანეთის ფონოგრამების მწარმოებლების ასოციაცია. შეიყვანეთ Fish Out of Water ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
Gentle Giant

Gentle Giant — ბრიტანული პროგრესული როკ-ჯგუფი, აქტიური 1970-1980 წლებში. ცნობილია მუსიკის კომპლექსურობით. ჯგუფის ყველა წევრი მულტიინსტრუმენტალისტი იყო (გარდა მალკოლმ მორტიმორისა). მიუხედავად იმისა, რომ იგი კომერციულად წარმატებული არ ყოფილა, მსმენელებს შორის პოპულარულობა და საკულტო ჯგუფად იქცა. სტუდიური ალბომები Gentle Giant (1970), Vertigo Acquiring the Taste (1971), Vertigo Three Friends (1972) (#197 აშშ), Vertigo, Columbia Octopus (1972) (#170 აშშ) Vertigo, Columbia In a Glass House (1973), Vertigo/WWA The Power and the Glory (1974) (#78 აშშ), Vertigo/WWA, Capitol Free Hand (1975) (#48 აშშ), Chrysalis, Capitol Interview (1976) (#137 აშშ), Chrysalis, Capitol The Missing Piece (1977) (#81 აშშ), Chrysalis, Capitol Giant for a Day! (1978), Chrysalis, Capitol Civilian (1980), Chrysalis, Capitol ოფიციალური საიტი ↑ Bruce Eder. Gentle Giant - Review. Allmusic. ციტირების თარიღი: 3 December 2012.